Diari Oficial de la Generalitat Valenciana


Sumari del DOGV 4201, del 01-03-2002 (2002/2058)

DECRET 26/2002, de 26 de febrer, del Govern Valencià, pel qual s'accepta la donació d'un conjunt bibliogràfic efectuada per l'esposa i fills de Diego Sevilla Andrés.
---------------------------------------------------------------------------------------------------------------------------------------------------------------------

### Dades del document

Número de DOGV
:   4201

Data del DOGV
:   01-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2058


Data del document
:   26-02-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * cultura regional
    * biblioteca
    * donació

DECRET 26/2002, de 26 de febrer, del Govern Valencià, pel qual s'accepta la donació d'un conjunt bibliogràfic efectuada per l'esposa i fills de Diego Sevilla Andrés. [2002/2058]
  
Desamparados Merino Ibáñez, M. Desamparados Sevilla Merino, M. Julia Sevilla Merino, Carolina Sevilla Merino, Diego Sevilla Merino, Benito Sevilla Merino, Ignacio Sevilla Merino i Teresa Sevilla Merino oferixen a la Generalitat Valenciana, perquè passe a formar part dels fons de la Biblioteca Valenciana, la donació de la biblioteca privada de Diego Sevilla Andrés, que va ser catedràtic de la Facultat de Dret de la Universitat de València, en què predominen les obres de la primera mitat del segle XX, amb presència de publicacions dels segles XVI, XVII, XVIII i XIX, i que respon a l'inventari que figura en l'expedient administratiu de raó.
  
La biblioteca és part del patrimoni cultural valencià, d'acord amb el contingut de l'article 77.a) de la Llei 4/1998, d'11 de juny, de la Generalitat Valenciana, del Patrimoni Cultural Valencià, segons informe de la Direcció General del Llibre, Arxius i Biblioteques de 15 d'octubre de 2001.
  
De conformitat amb la disposició addicional tercera de la Llei 4/1998, d'11 de juny, de la Generalitat Valenciana, del Patrimoni Cultural Valencià, correspon al Govern Valencià l'acceptació de la donació indicada, a proposta de la Conselleria de Cultura i Educació i previ informe favorable de la Conselleria d'Economia, Hisenda i Ocupació, per tractar-se d'un bé integrant del patrimoni cultural valencià.
  
En virtut d'això, a proposta del conseller de Cultura i Educació i després de la deliberació del Govern Valencià, en la reunió del dia 26 de febrer de 2002,
  
DECRETE
  
Article 1
  
S'accepta la donació feta per Desamparados Merino Ibáñez, M. Desamparados Sevilla Merino, M. Julia Sevilla Merino, Carolina Sevilla Merino, Diego Sevilla Merino, Benito Sevilla Merino, Ignacio Sevilla Merino i Teresa Sevilla Merino, de la biblioteca privada de Diego Sevilla Andrés, que fou catedràtic de la Facultat de Dret de la Universitat de València, en què predominen les obres de la primera mitat del segle XX, amb presència de publicacions dels segles XVI, XVII, XVIII i XIX, i que respon a l'inventari que figura en l'expedient administratiu de raó.
  
Article 2
  
La biblioteca ha de mantenir-se en la seua unitat conjunta i identificar-se com a donació de Diego Sevilla Andrés.
  
Article 3
  
La propietat dels béns donats haurà d'incorporar-se a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria de Cultura i Educació farà els tràmits necessaris per a l'efectivitat del que disposa el present decret.
  
Valencia, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,